Խլոդվիգը փորձեց տիրել հարավ–​արևելքում գտնվող Բուրգունդիային, բայց չկարողացավ։ Սակայն 507 թ.–ին վեստգոթերի դեմ ձեռնարկած արշավանքը հաջողությամբ պսակվեց, երբ նա Վուլյե քաղաքի մոտակայքում (Պուատիե քաղաքի մոտ) պարտության մատնեց նրան։ Այս հաղթանակը նրան հնարավորություն տվեց իշխել գրեթե ողջ հարավ–արևմտյան Գալլիայում։ Արևելյան Հռոմեական կայսրության կայսր Անաստասիոսը, ի ճանաչումն այս հաղթանակի, Խլոդվիգին պատվավոր կոնսուլի կոչում շնորհեց։ Այսպիսով նա բոլոր մյուս արևմտյան թագավորներից ավելի բարձր կարգավիճակ ստացավ, և գալա–​հռոմեական բնակչությունն էլ օրինական էր համարում նրա իշխանությունը։